Diari Oficial de la Generalitat Valenciana


Sumari del DOGV 4689, del 11-02-2004 (2004/775)

ACORD de 12 de desembre de 2003, de la Comissió Territorial d'Urbanisme de Castelló, que fa referència a l'apartat F de la modificació número 3 del pla general, relativa a canvi d'ús d'una parcel·la dotacional docent per ús infraestructures al municipi d'Almassora.
-------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4689

Data del DOGV
:   11-02-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/775


Data del document
:   12-12-2003

Organisme emissor
:   Conselleria de Territori i Habitatge

Tipus de document
:   Acord

Descriptors 

:   * Almassora
    * pla d'urbanisme

ACORD de 12 de desembre de 2003, de la Comissió Territorial d'Urbanisme de Castelló, que fa referència a l'apartat F de la modificació número 3 del pla general, relativa a canvi d'ús d'una parcel·la dotacional docent per ús infraestructures al municipi d'Almassora. [2004/F775]
  
Vist l'expedient relatiu a la lletra F de la modificació número 3 del Pla General d'Almassora, i de conformitat amb els següents,
  
Antecedents
  
Primer. La Comissió Territorial d'Urbanisme de Castelló, en sessió de 28 d'octubre de 2003 va adoptar, en relació amb la modificació número 3 del Pla General d'Almassora, el següent acord:
  
1r. Aprovar definitivament la modificació número 3 del Pla General d'Almassora en els apartats A, C i D.
  
2n. Informar favorablement la modificació número 3 del Pla General d'Almassora, respecte als apartats B i E d'aquesta.
  
3r. Elevar proposta d'aprovació definitiva al conseller de Territori i Habitatge, de la modificació número 3 del Pla general d'Almassora, respecte als apartats B i E d'aquesta.
  
4t. Suspendre l'aprovació definitiva de la modificació número 3 del Pla General d'Almassora en l'apartat F, fins que s'arbitre una solució consensuada amb la Conselleria de Cultura, Educació i Esport, que remoga els obstacles que qüestionen la seua aprovació.
  
En data 31 d'octubre de 2003 va tindre entrada informe de la Direcció General de Règim Econòmic de la Conselleria de Cultura, Educació i Ciència, que va ser emés en sentit favorable a la proposta de segregació de part d'una parcel·la de destinació docent i en concret al canvi de 88,81 metres quadrats d'aquesta parcel·la, pel de sòl dotacional infraestructures, considerant-se la parcel·la dotacional docent resultant suficient per a cobrir les necessitats d'aquest centre educatiu.
  
Segon. La documentació aportada consisteix en memòria descriptiva i justificativa, normes urbanístiques i plànols d'ordenació modificats.
  
Tercer. L'objecte de la modificació en l'apartat F, consisteix a disposar l'ús DOT-INF d'infraestructures en una porció de sòl destinat a dotació docent amb la finalitat d'albergar un centre de transformació elèctrica, necessari per a la zona.
  
El còmput de superfícies abans i després de la modificació és el següent:
  
 Planejament Modificació
  
 vigent proposada
  
DOT-DOC-33A 8.633,95 m² 8.545,14 m²
  
DOT-INF 0 m² 88,81 m²
  
Quart. En data 23 de juliol de 2003, es va sol·licitar per aquest servei territorial, informe a la Direcció General de Règim Econòmic de la Conselleria de Cultura, Educació i Ciència per raó del que estableix l'article 172.3 del Reglament de Planejament de la Comunitat Valenciana, que assenyala «la modificació de la qualificació de parcel·les la destinació precedent de les quals haja sigut l'ús docent o sanitari... requerirà informe previ de la conselleria competent en raó de la matèria», havent-se emés en data 31 d'octubre de 2003 en sentit favorable.
  
Fonaments de dret
  
Primer. La tramitació ha sigut correcta, conforme al que disposa l'article 38 i següents de la Llei Reguladora de l'Activitat Urbanística, i la documentació està completa, a l'efecte del compliment del que estableix l'article 27 del mateix text legal.
  
Segon. Respecte a l'apartat F, que va ser objecte de suspensió en la seua aprovació definitiva en sessió celebrada per la Comissió Territorial d'Urbanisme de data 28 d'octubre de 2003 i en el qual es produeix la disminució en 88,81 metres quadrats de sòl de destinació docent que es proposa siga d'ús dotacional infraestructures, amb la finalitat d'albergar un centre de transformació elèctrica necessari per a la zona, cal indicar que s'ha rebut informe favorable de la Conselleria de Cultura i Educació, per la qual cosa s'han remogut els obstacles que impedien la seua aprovació i en conseqüència, procedeix en compliment del que assenyala l'article 41 de la Llei Reguladora de l'Activitat Urbanística, aprovar definitivament l'apartat F de la modificació número 3 del Pla General d'Almassora.
  
Tercer. La Comissió Territorial d'Urbanisme, a proposta de la directora general de Planificació i Ordenació Territorial, és l'òrgan competent per a resoldre sobre l'aprovació definitiva dels plans generals ?i de les seues modificacions- de municipis de menys de 50.000 habitants, de conformitat amb el que disposa l'article 39 per remissió de l'article 55.1, de la Llei Reguladora de l'Activitat Urbanística, en relació amb l'article 10.a) del Reglament dels Òrgans Urbanístics de la Generalitat Valenciana, aprovat per Decret 201/2003, de 3 d'octubre, del Consell de la Generalitat.
  
Per raó de tot el que antecedeix, la Comissió Territorial d'Urbanisme de Castelló acorda:
  
Aprovar definitivament la modificació número 3 del Pla General d'Almassora en el seu apartat F.
  
Contra el present acord, que no posa fi a la via administrativa, podrà interposar-se recurs administratiu d'alçada, en el termini d'un mes, davant de la secretària autonòmica de Territori i Medi Ambient de la Conselleria de Territori i Habitatge, això sense perjudici d'utilitzar qualsevol altre recurs que es considere oportú.
  
Castelló de la Plana, 12 de desembre de 2003.- El secretari de la Comissió Territorial d'Urbanisme: Fernando Renau Faubell.